钦定古今图书集成/明伦汇编/氏族典/第155卷 > 《廖用贤尚友录》 > 樊志张
## 钦定古今图书集成/明伦汇编/氏族典/第155卷 > 《廖用贤尚友录》 > 樊志张

按《后汉书樊志张传》：“志张，汉中南郑人，博学多通，隐
身不仕。尝游陇西，时破羌将军段颎出征西羌，请见
志张。其夕颎军为羌所围数重，因留军中，三日不得
去，夜谓颎曰：‘东南角无复羌，宜乘虚引出，住百里，还
师攻之，可以全胜’。”颎从之，果以破贼。于是以状表闻。
又说其人既有梓慎、焦、董之识，宜翼圣朝，咨询奇异。
于是有诏特征。会病终。